જો આપ ડાયબીટીઝ, અસ્થમા, ટીબી, એલર્જી, શ્વસન કે ફેફસાંના રોગ, ભારે સર્જરી કરાવી હોય, તાજેતરમાં કોઈ બીમારીમાંથી સાજા થયા હોવ, હૃદયરોગ કે પેટના રોગ, ન્યુમોનિયા, ઓબેસિટી જેવી સમસ્યાઓ હોય અથવા તેને સંબંધિત દવા ચાલુ હોય તો આપે આપના સ્વાસ્થ માટે યોગ્ય અગમચેતી રાખવી જરૂરી છે. ખાસ કરીને ઘરે હોવ કે બહારગામ ફરવા ગયા હોવ, પોતાની જાત માટે સભાન રહી શરીરની અનુકૂળતાને બદલે અસ્વસ્થતાને આમંત્રણ ન આપવું જોઈએ. દિવાળી વખતે વધુ પડતી ઠંડીને લીધે ન્યુમોનિયા, શરદી-ખાંસી કે સ્વાઈન ફ્લુની પણ તકલિફ વધે છે. આથી આ પ્રકારના દર્દીઓએ વધુ ગીચ વસ્તીમાં જવાનું ટાળવું જોઈએ. શ્વાસના રોગોની દવા(ઈન્હેલર્સ) નિયમિત લેવી જોઈએ. ડાયબીટીઝ હોય તો જ્યાં પણ જાઓ, દવાનો ક્રમ ન તૂટે તેની અવશ્ય કાળજી રાખશો. ડૉક્ટર સાથે સંપર્કમાં રહી યોગ્ય સારવાર લેવી.